**Tirgus izpētes dokuments**

**“Par trenažieru zāles izmantošanu un sporta nodarbību apmeklēšanu”**

(identifikācijas Nr.RPP 2019/19)

Rīga, 2019

1. **Vispārīgā informācija**
	1. **Pasūtītājs**:

**Nosaukums**: Rīgas pašvaldības policija (turpmāk – RPP)

**Juridiskā adrese**: Lomonosova iela 12A, Rīga, LV - 1019

**Darba laiks**: darba dienās plkst. 8.30 - 17.00 (pusdienu pārtraukums plkst.12.00-12.30)

**Kontaktpersona**:

Par tirgus izpētes veikšanu: Andrejs Vessers-Arness, tālrunis 67037869, e-pasts: Andrejs.Vessers@riga.lv;

Par pakalpojuma sniegšanu:

Guntis Dūda, tālrunis 67037279, e-pasts: Guntis.Duda@riga.lv;

* 1. **Līguma priekšmets**: Par trenažieru zāles izmantošanu un sporta nodarbību apmeklēšanu.
	2. **Paredzamais līguma darbības termiņš**: 1 (viens) gads.
	3. **Paredzamā līguma summa -**  ne vairāk kā **31 500,00 (trīsdesmit viens tūkstotis pieci simti euro, 00 centi), neieskaitot pievienotās vērtības nodokli** (turpmāk – PVN).
		1. Pasūtītāja darbinieks maksā daļu no piedāvātās pakalpojuma summas par vienu pakalpojuma sniegšanas reizi, kas nav lielāka par **EUR 0,83 (nulle euro, 83 centi), neieskaitot PVN**. Pārējo pakalpojuma sniegšanas reizes summas daļu sedz Pasūtītājs. Kopējā summa par sniegto pakalpojumu līguma darbības laikā nevar pārsniegt 1.4.punktā norādīto paredzamo līguma summu.
		2. Pasūtītāja darbinieks maksā 1.4.1.apakšpunktā minēto maksu pirms pakalpojuma saņemšanas pakalpojuma saņemšanas vietā. Pasūtītājs atlikušo summas daļu par katru pakalpojuma sniegšanas reizi maksā katru mēnesi, pamatojoties uz pakalpojuma sniedzēja iesniegto rēķinu un atskaiti par sporta iestādes darbības pakalpojumu izmantošanas apjomu vai reizēm iepriekšējā mēnesī, kurus pakalpojuma sniedzējs iesniedz Pasūtītājam līdz nākamā mēneša (mēneša, kas seko norēķinu mēnesim) 10.datumam.
		3. Ņemot vērā pakalpojuma sniedzēja piedāvājumu, Pasūtītājam ir tiesības pašam pilnīgi apmaksāt pakalpojumu, vai samazināt Pasūtītāja darbinieka 1.4.1.punktā noteiktās maksas daļu.
	4. **Piedāvājumu vērtēšanas kritērijs** – Tehniskajam un finanšu piedāvājumam atbilstošs piedāvājums ar zemāko vienas pakalpojuma sniegšanas reizes cenu.
	5. **Norēķinu kārtība**: ar pēcapmaksu 14 (četrpadsmit) dienu laikā no rēķina un atskaites saņemšanas. Rēķina un atskaites iesniegšanas kārtība tiks noteikta līgumā, kas tiks slēgts starp Pasūtītāju un pakalpojuma sniedzēju.
	6. Jautājumi par tirgus izpētes noteiktajām prasībām un nosacījumiem iesniedzami Pasūtītājam, nosūtot interesējošo jautājumu uz Pasūtītāja kontaktpersonas e-pastu (nolikuma 1.1. apakšpunkts).
1. **Iesniedzamie dokumenti**
	1. Tehniskā specifikācija – finanšu piedāvājums (skatīt 1.pielikumu).
	2. Apliecinājums, ka trenažieru zāles un sporta nodarbību treneri ir speciālisti ar nepieciešamajām zināšanām, lai nodrošinātu kvalitatīvu un drošu pakalpojuma izpildi. (skatīt 2.pielikumu).
2. **Piedāvājuma iesniegšanas kārtība**

Piedāvājumus var iesniegt, nosūtot tos uz e-pastu Andrejs.Vessers@riga.lv vai iesniedzot Rīgas pašvaldības policijā, Rīgā, Lomonosova ielā 12A, 39. kabinetā katru darba dienu no plkst. 8.30 - 17:00 līdz 2019.gada 22.novembra plkst.14.00.

Pielikumi:

1. Tehniskā specifikācija – finanšu piedāvājums uz divām lapām (1.pielikums);
2. Apliecinājums uz vienas lapas (2.pielikums).